Publication: Magyar Közlöny
Issue: MK-2003-55 (Year: 2003, Number: 55)
Era: 1990-2004
Section: elõ [15/1998. (V. 8.) AB határozat, ABH 1998, 132,
Paragraph Index: 218

(2) bekezdését, továbbá a Kjt. 87. §-ának (2) bekezdését nem semmisítette meg, hanem — hiányos voltára tekintettel — vele kapcsolatban mulasztásban megnyilvánuló alkotmányellenességet állapított meg. IV. Az egyik indítványozó a Kjt. 64. § (2) bekezdését, továbbá 87. § (2) bekezdése c) pontját azért vélte az Alkotmány 2003/55. szám 70/A. §-ába ütközõnek, mert nézete szerint a fenti rendelkezések alapján a közalkalmazotti jogviszony idõtartama alatt teljesített kötelezõ sor- és tartalékos katonai szolgálatban eltöltött idõ nem teljes mértékben kerül a közalkalmazotti jogviszony idejébe beszámításra. Az Alkotmánybíróság elõször azt vizsgálta, hogy az indítványozó álláspontja a kifogásolt törvényi szabály helyes értelmezésén alapul-e. A Kjt. a közalkalmazotti jogviszony egyes kérdéseinek kidolgozásával kapcsolatban a differenciált szabályozás elvébõl indult ki. A Kjt., az Mt., és az alacsonyabb jogforrások részletesen meghatározzák a közalkalmazotti jogviszonnyal kapcsolatos általános és az egyes ágazatokra jellemzõ speciális kérdéseket. A Kjt. általános helyettesítõ (szubszidiárius) jogszabálya az Mt. A Kjt. csak a közalkalmazotti jogviszony speciális kérdéseirõl rendelkezik, egyebekben az Mt. által meghatározott általános munkajogi szabályok az irányadók. Az Mt. és a Kjt. kapcsolatát vizsgálva megállapíthatjuk, hogy az Mt. rendelkezései az általánosak a közalkalmazotti jogviszony tekintetében is. Így az Mt.-t csak akkor nem lehet alkalmazni, ha azt a Kjt. kifejezetten kizárja, illetõleg akkor, ha a Kjt. az adott kérdésben más rendelkezést tartalmaz. A Kjt. 87. §-ának (2) bekezdése a közalkalmazotti jogviszonyban töltött idõ számítására vonatkozó általános szabály. Eszerint közalkalmazotti jogviszonyban töltött idõnek kell tekinteni: az e törvény hatálya alá tartozó munkáltatónál munkaviszonyban, közalkalmazotti jogviszonyban eltöltött idõt [a) pont], a Ktv. hatálya alá tartozó szervnél munkaviszonyban, közszolgálati jogviszonyban töltött idõt [b) pont], a szolgálati jogviszony idõtartamát [c) pont], valamint a bíróságnál és ügyészségnél szolgálati viszonyban, munkaviszonyban töltött idõt [d) pont], továbbá a hivatásos nevelõszülõi jogviszonyban töltött idõt [e) pont]. A Kjt. a közalkalmazotti jogviszony fennállása alatt letöltött kötelezõ katonai szolgálat idõtartamának beszámítására vonatkozó speciális szabályokat nem tartalmaz. Rendelkezései között csupán a gyakornoki idõ számítására vonatkozóan szól a 22. § (3) bekezdése a) pontjában arról, hogy a sor- és tartalékos katonai, valamint a polgári szolgálat a gyakornoki idõ tartamába nem számít bele. Az Mt. általános szabályai között, annak 107. § a) pontja a munkaviszony szünetelésének egyik eseteként nevesíti — az alkotmányos kötelezettségek egyikeként — a kötelezõ katonai szolgálatot. A Kjt. az adott kérdésben eltérõ rendelkezést nem tartalmaz. Ugyanakkor a jogalkotó a Kjt. 24. §

Source: https://magyarkozlony.hu/hivatalos-lapok/d2ba72c2fd32cc7374802194c01abcb63028e1e5/dokumentumok/99d1dece22050bc12460f6fbaf5c6e0e6b75c2b1/letoltes